**ΣΥΜΦΩΝΗΤΙΚΟ ΕΝΤΑΞΗΣ ΩΦΕΛΟΥΜΕΝΟΥ**

Στην …… σήμερα, την …………… 2023, ημέρα ……… …………. και στο επί της οδού ……….., οι υπογράφοντες: α) ο Δήμος/ Νομικό πρόσωπο του Δήμου ……., νομίμως εκπροσωπούμενος από τον /την ………..και β) ο ………………………………. του…………................... κάτοικος ………………………………….. με ΑΔΤ ………………………………, ΑΦΜ………………....(ΔΟΥ……..), καλούμενος εφεξής «ωφελούμενος»συμφώνησαν από κοινού και αποδέχτηκαν τα εξής:

Το παρόν αποτελεί συμφωνητικό ένταξης στο Πρόγραμμα «ΚΑΛΥΨΗ» το οποίο υλοποιείται με βάση το άρθρο 8 και την παρ. 6 του άρθρου 45 του ν.5006/2022 «Σπίτι μου-στεγαστική πολιτική για τους νέους, αξιοποίηση της δημόσιας περιουσίας για κοινωνική κατοικία, στεγαστική αποκατάσταση πυρόπληκτων στην περιοχή «Μάτι» και άλλες διατάξεις» (Α ́239), την αρ. πρωτ. 24777/7-3-2023 κυα με θέμα «Καθορισμός των όρων και προϋποθέσεων υλοποίησης του Προγράμματος στεγαστική συνδρομής Κάλυψη» (Β’1315) και την από …….-2023 προγραμματική σύμβαση (ΑΔΑ: …….) του/των Δήμου/ων……., της Αναπτυξιακής / Κοινωφελούς Επιχείρησης …… με το Υπουργείο Εργασίας και Κοινωνικών Υποθέσεων και τον Οργανισμό Προνοιακών Επιδομάτων και Κοινωνικής Αλληλεγγύης (ΟΠΕΚΑ).

Το Πρόγραμμα στοχεύει στην αξιοποίηση ιδιωτικών κατοικιών για τη στέγαση ευάλωτων νέων ηλικίας είκοσι πέντε (25) έως τριάντα εννέα (39) ετών δικαιούχων του Ελάχιστου Εγγυημένου Εισοδήματος.Οι ειδικοί στόχοι του Προγράμματος είναι (α) η άμεση ενίσχυση νέων έως 39 ετών να ανταποκριθούν στο κόστος μίσθωσης της α’ κατοικίας τους και (β) η αντιμετώπιση της επισφάλειας στέγασης για τους πλέον ευάλωτους εξ’ αυτών που έχουν χάσει ή κινδυνεύουν να χάσουν την κατοικία τους.

Η χρηματοδότηση του Προγράμματος καλύπτεται από τον προϋπολογισμό του ΟΠΕΚΑ, ο οποίος χρηματοδοτείται από τη Δημόσια Υπηρεσία Απασχόλησης με την μεταφορά των αναγκαίων πιστώσεων στον προϋπολογισμό του.

Ο Δήμος ……. δημοσιοποίησε την με αρ. πρωτ. …….. Πρόσκληση Υποβολής αιτήσεων συμμετοχής για το πρόγραμμα «ΚΑΛΥΨΗ» προς τους δικαιούχους του προγράμματος. Σε συνέχεια της πρόσκλησης ο/η ωφελούμενος/η κατέθεσε την υπ. αριθ. …………………………. Αίτηση. Με την ….. Απόφαση Δημάρχου καταρτίστηκε λίστα προτεραιότητας βάσει των κριτηρίων μοριοδότησης των ωφελούμενων.

Στο πλαίσιο της υλοποίησης του προγράμματος θα μισθωθούν διαμερίσματα για την στέγαση των ωφελούμενων στην περιοχή του Δήμου ……. και θα υπογραφούν μισθωτήρια συμβόλαια μεταξύ του ιδιοκτήτη του ακινήτου, του ωφελούμενου και του Δήμου/Νομικού Προσώπου αυτού, με την ιδιότητα του εγγυητή σε ότι αφορά την καταβολή του μισθώματος. H καταβολή του ενοικίου βαρύνει τον Δήμο ….. / Νομικό Πρόσωπο αυτού και όλες οι υποχρεώσεις που απορρέουν από τη χρήση του μισθίου βαρύνουν το μισθωτή. Κατά τα λοιπά ισχύουν τα προβλεπόμενα στον αστικό κώδικα ως προς την ενοχική σχέση μεταξύ μισθωτών και εκμισθωτών.

**Άρθρο 1**

**Υποχρεώσεις Ωφελούμενου**

Με το παρόν ο/η ωφελούμενος/η αναλαμβάνει τις ακόλουθες υποχρεώσεις:

α. Την τήρηση των συμφωνηθέντων όρων του συμβολαίου μίσθωσης και τον κανονισμό της πολυκατοικίας, εφόσον υπάρχει.

β. Την τήρηση με συνέπεια των προγραμματισμένων συμβουλευτικών και διαχειριστικών συναντήσεων με το επιστημονικό και διοικητικό προσωπικό του φορέα υλοποίησης.

γ. Την αποδοχή, κατόπιν συνεννόησης, κατ’ οίκον επισκέψεων από τον Δήμο/ Νομικό πρόσωπο του Δήμου, ώστε να διαπιστώνεται η καλή χρήση του μισθίου.

δ. Την επίδειξη καλόπιστης συμπεριφοράς και διάθεσης συνεργασίας έναντι του Δήμου/Νομικού Προσώπου του Δήμου….., αποφεύγοντας με επιμέλεια οιαδήποτε παραβατική συμπεριφορά.

ε. Την ανάκληση εγκεκριμένης αίτησης του νοικοκυριού για το Επίδομα Στέγασης, εφόσον υπάρχει και την μη υποβολή νέας αίτησης για όλο το διάστημα για το οποίο το νοικοκυριό είναι ενταγμένο στο πρόγραμμα «ΚΑΛΥΨΗ».

στ. Την τήρηση των προβλεπόμενων στην αρ. 24777/7-3-2023 κυα του προγράμματος

**Άρθρο 2**

**Υποχρεώσεις Δήμου/ων/ Αναπτυξιακής /Κοινωφελούς ΑΕ……**(τροποποιείται ανάλογα με τον καθορισμό αρμοδιοτήτωνμεταξύ των Φορέων, όπως έχει αποτυπωθεί στην Προγραμματική Σύμβαση)

Με το παρόν ο/οι Δήμος/οι…./ Νομικό Πρόσωπο του Δήμου αναλαμβάνει τις ακόλουθες υποχρεώσεις:

α. Να προτείνει κατάλληλα διαθέσιμα ακίνητα στον ωφελούμενο του προγράμματος

β. Να παρέχει κάθε αναγκαία υποστήριξη και διαμεσολάβηση μεταξύ των ιδιοκτητών ακινήτων και του ωφελούμενου κατά την διαδικασία σύναψης μίσθωσης και κατά την διάρκειά της.

γ. Να παρέχει υπηρεσίες κοινωνικής στήριξης και διασύνδεσης στον ωφελούμενο, στο πλαίσιο του Ελάχιστου Εγγυημένου Εισοδήματος μέσω της Κοινωνικής Υπηρεσίας ή του Κέντρου Κοινότητας.

δ. Να καλύψει τις δαπάνες μετακόμισης του νοικοκυριού του ωφελούμενου (μεταφορά οικοσκευής, μεταφορά λογαριασμών ΔΕΚΟ).

ε. Να καλύψει τις δαπάνες μίσθωσης του ακινήτου.

στ. Να τηρεί τα προβλεπόμενα στην αρ. 24777/7-3-2023 κυα του προγράμματος

**Άρθρο 3**

**Διάρκεια παραμονής στο πρόγραμμα**

Η διάρκεια της παραμονής στο πρόγραμμα ορίζεται έως και 36μήνες.

Ο/η ωφελούμενος/η δύναται να αποχωρήσει για οποιονδήποτε λόγο από το πρόγραμμα, πριν τη λήξη του συμφωνηθέντος χρόνου, υπογράφοντας σχετική υπεύθυνη δήλωση.

**Άρθρο 4**

**Τήρηση προσωπικών δεδομένων**

Ο Δήμος …. ενεργεί ως Αυτοτελώς Υπεύθυνος Επεξεργασίας και φέρει ευθύνη για την τήρηση των αρχών επεξεργασίας, όπως αυτές αποτυπώνονται στο άρθρο 5 του κανονισμού (ΕΕ) 2016/679 και στον Ν.2472/1997.

O ωφελούμενος έχει ενημερωθεί και έδωσε τη συγκατάθεσή του ότι μέρος των πληροφοριών που αφορούν τα προσωπικά του δεδομένα και στοιχεία, τα οποία έδωσε ή πρόκειται να δώσει στον Δήμο …….., κατά την διάρκεια της περιόδου που αιτήθηκε για την ένταξη του στο πρόγραμμα και κατά την διάρκεια του προγράμματος, θα καταχωρηθούν στο πληροφοριακό σύστημα και στο τηρούμενο Μητρώο Ωφελούμενων του Δήμου …….. Σύμφωνα με τις διατάξεις του Ν. 2472/1997 και του Ευρωπαϊκού κανονισμού 2016/679 για την Προστασία Δεδομένων, ο/ηωφελούμενος/η έχει το δικαίωμα να έχει πρόσβαση στα προσωπικά δεδομένα του ιδίου, καθώς επίσης και της οικογένειάς του, καθώς και το δικαίωμα να ζητά διόρθωση των δεδομένων αυτών, υποβάλλοντας σχετικό αίτημα στον Δήμο ……..

**Άρθρο 5**

**Καταγγελία –Λύση**

Οποιαδήποτε παράβαση των ανωτέρω δεσμεύσεων συνιστά λόγο καταγγελίας του παρόντος συμφωνητικού αζημίως από τον Δήμο/ Νομικό Πρόσωπο του Δήμου……… χωρίς καμία υποχρέωση να προσφέρει οιαδήποτε περαιτέρω δικαιολόγηση.

Από την παρούσα συμφωνία δεν προκύπτουν νομικές κυρώσεις, ποινικές ρήτρες ή απαιτήσεις αποζημίωσης οιασδήποτε φύσης ή οιουδήποτε είδους και για τα δύο μέρη, καθώς το έργο αυτής υλοποιείται στο πλαίσιο του προγράμματος «ΚΑΛΥΨΗ», και στοχεύει στην αξιοποίηση ιδιωτικών κατοικιών για τη στέγαση ευάλωτων νέων ηλικίας είκοσι πέντε (25) έως τριάντα εννέα (39) ετών δικαιούχων του Ελάχιστου Εγγυημένου Εισοδήματος. Η μη τήρηση όλων ή μέρος όσων ανωτέρω έχουν συμφωνηθεί αποτελεί λόγο λήξης της παρούσας συμφωνίας. Κάθε ένα από τα συμβαλλόμενα μέρη έχει την υποχρέωση να ενημερώσει έγκαιρα το έτερο μέρος εγγράφως, τουλάχιστον μια εβδομάδα (7 ημερολογιακές ημέρες) πριν την λήξη της συμφωνίας.

Το παρόν αφού διαβάστηκε έγινε αμοιβαία αποδεκτό και από τα δύο μέρη και υπογράφηκαν…….. όμοια πρωτότυπα, …….. για τον Δήμο …… και …….. για τον/την ωφελούμενο/η.

|  |  |  |
| --- | --- | --- |
| Ο/η ωφελούμενος/η | Ο/οι Δήμος/οι | Νομικό Πρόσωπο  του Δήμου |